นายกรัฐมนตรี แสดงความเสียใจกับครอบครัวและญาติเจ้าหน้าที่จังหวัดแม่ฮ่องสอนและจังหวัดเชียงใหม่ เสียชีวิตขณะดับไฟป่า พร้อมเร่งเยียวยาครอบครัวอย่างเต็มที่
นายกรัฐมนตรี แสดงความเสียใจกับครอบครัวและญาติเจ้าหน้าที่จังหวัดแม่ฮ่องสอนและจังหวัดเชียงใหม่ เสียชีวิตขณะดับไฟป่า พร้อมเร่งเยียวยาครอบครัวอย่างเต็มที่นางนฤมล ภิญโญสินวัฒน์ โฆษกประจำสำนักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม แสดงความเสียใจ พร้อมให้กำลังใจ กับครอบครัวและญาติ นายนิพนธ์ จาระธรรม ผู้ใหญ่บ้าน และจิตอาสาพระราชทานหมู่ที่ 5 ตำบลแม่แฝกใหม่ อำเภอสันทราย จังหวัดเชียงใหม่ และพลทหาร ปิยพันธ์ แสนสุข สังกัดหน่วยเฉพาะกิจกรมทหารราบที่ 17 อำเภอปางมะผ้า จังหวัดแม่ฮ่องสอน ที่เสียชีวิตจากการเข้าไปปฏิบัติหน้าที่ดับไฟป่าโดยการช่วยเหลือ นั้น ทางผู้ว่าราชการจังหวัดแม่ฮ่องสอน เชียงใหม่ และหน่วยงานที่เกี่ยวข้องจะเข้าไปดำเนินการช่วยเหลือเยียวยาครอบครัวผู้เสียชีวิตอย่างเต็มที่ เพราะได้สละชีวิตตนเองเพื่อช่วยเหลือผู้อื่นโฆษกประจำสำนักนายกรัฐมนตรี ย้ำว่า การแก้ไขปัญหาไฟป่า นายกรัฐมนตรี ย้ำถึงมาตรการการบังคับใช้กฎหมายกับผู้กระทำความผิดอย่างเคร่งครัด และขอความร่วมมือกับประชาชนในพื้นที่ไม่เผา ให้ความร่วมมือกับทุกภาคส่วนในการป้องกันและแก้ไขปัญหาไฟป่าและหมอกควันให้กลับเข้าสู่ภาวะปกติให้โดยเร็วที่สุด